b'\n_START_ARTICLE_\nKonstantin Gern\n_START_PARAGRAPH_\nKonstantin Gern (30. juuli 1893 Tartu \xe2\x80\x93 15. september 1954 Tallinn) oli eesti kergej\xc3\xb5ustiklane, poksija ja sporditegelane._NEWLINE_Ta alustas sportimist 1908. aastal Tartu Abergis, hiljem esindas ta Riia seltse, Petrogradi Kalevit ja Tallinna Sporti._NEWLINE_Gern sai \xc3\xb5iguse esindada Venemaad 1912. aastal V ol\xc3\xbcmpiam\xc3\xa4ngudel Stockholmis 1500 m jooksus, kuid raha puudumise t\xc3\xb5ttu j\xc3\xa4i tal ol\xc3\xbcmpiam\xc3\xa4ngudele minemata. Ta oli poksis raskekaalus (kaalupiir on teadmata) Vene laevastiku meister (1917)._NEWLINE_Gern oli 1500 m jooksus Eesti meister (1923) ning poksis poolraskekaalus (kuni 79,4\xc2\xa0kg) Eesti meister (1926)._NEWLINE_Gern t\xc3\xb6\xc3\xb6tas hiljem raamatukirjastamise ja -tr\xc3\xbckkimise alal. Ta oli juhtivatel kohtadel Tallinna Spordis ning mitmes spordi keskorganisatsioonis, nende hulgas ka Maadlus-, Poksi- ja T\xc3\xb5steliidus. Ta tegutses ka maadluse, poksi ja t\xc3\xb5stmise kohtunikuna.'